Halvor Elvik

Halvor Elvik (født 7. juli 1947 i Stavanger) er en pensjonert journalist og tidligere nyhetsredaktør i Dagbladet, hvor han også har vært politisk journalist, utenriksreporter, redaksjonssjef og USA-korrespondent. 

Halvor Elvik var elev ved Stavanger katedralskole.Han startet sin journalistiske karriere i Rogalands Avis som filmanmelder, og siden ble det studier i statsvitenskap og kriminologi. Elvik begynte i Dagbladet i 1968 der han tilbrakte 37 år. Han var nyhetsredaktør i Arbeiderbladet fra 1986 til 1991. Halvor Elvik har vært nestleder i Norsk Redaktørforening og styreleder for Institutt for journalistikk. Som medlem av Norsk faglitterær forfatter- og oversetterforening er han også en faglitterær forfatter som har gitt ut flere bøker.

Han er ektefellen til tidligere NRK-journalist og sosiolog Astrid Brekken som han sammen med har drevet et småbruk på Lesjaskog siden 1976.

Verv
Nestleder i Norsk Redaktørforening
Styreleder i Institutt for journalistikk

Bibliografi
Amerika Blues
Karakterene ut av skolen?
Da Mossad kom til Norge (med Mentz Tor Amundsen)
Stopp pressen!?: om ytringsfrihet og personvern. (med Mads Andenæs)

Referanser

Kilder
Fødselsdagsomtale i Aftenposten 7. juli 2017 side 27
Fødselsdagsomtale i Stavanger Aftenblad 7. juli 2022 side 32

Norske journalister
Norske redaktører
Norske sakprosaforfattere
Personer fra Stavanger kommune